****

**Dejan Rumpf** je z igranjem kitare začel v mladih letih. Že zgodaj se je začel udeleževati različnih tekmovanj, med katerimi sta bili mednarodno tekmovanje v Murski Soboti (*Mörski medanrodni festival kitare*) in Tekmovanje mladih slovenskih glasbenikov (*TEMSIG*), kjer je svoje spretnosti dokazoval z mnogimi odličnimi rezultati.

V času šolanja na *Konservatoriju za glasbo in balet Maribor*, kjer ga je poučeval Vojko Vešligaj, je začel obiskovati tuja tekmovanja. Na mednarodnem tekmovanju v kraju Zruč nad Sázavou na Češkem je zasedel tretje mesto, enak rezultat kot na tekmovanju v srbskem Nišu.

Leta 2011 je zmagal v Leskovcu, dve leti kasneje pa bil eden izmed finalistov tekmovanja *Guitar Art Festival 2013* v svoji kategoriji. Enak rezultat je ponovil na tekmovanju *Guitar Kutná Hora* leta 2015.
V zadnjih letih je pripravil tudi nekaj koncertov. Zanj najpomembnejši je bil odigran v Postojni, kjer mu je bilo dovoljeno biti del enega izmed kitarskih večerov v okviru *Kitarskega festivala Postojna 2015*.
Trenutno študira na *Universität für Musik und darstellende Kunst Graz* pri Paolu Pegoraru.

PROGRAM RECITALA

Luys de Narváez - iz *Los seys libros del Delphín*
 Fantazija št. 10
 Fantazija št. 1

Mario Castelnuovo-Tedesco - iz *Suite Escarraman* VI. »Pesame dello amor…«
 I. Gallarda

Andrés Segovia
 Estudio sin luz

François De Fossa - Divertissement no. 2 op. 13
 I. Largo Cantabile
 II. Rondò – Allegro

Luigi Legnani – iz zbirke 36 Capricciev
 št. 22
 št. 7

Lennox Berkeley – Sonatina op. 52/1
 Allegretto
 Lento
 Allegro non troppo (Rondo)